Oʻzbekiston Respublikasining ayrim qonun hujjatlariga oʻzgartishlar kiritish toʻgʻrisida
(law, 2022-11-07)

Hozirgi vaqtda qonunchilikda mulkdorlar huquqlarining kafolatlarini taʼminlash borasida barcha chora-tadbirlar nazarda tutilgan. Xususiy mulkning but saqlanishini taʼminlash uchun davlat tomonidan shart-sharoitlar yaratilgan. Mulkdorlar huquqlarining kafolatlari Oʻzbekiston Respublikasining Konstitutsiyasida, Oʻzbekiston Respublikasining Fuqarolik kodeksida, “Yer uchastkalarini kompensatsiya evaziga jamoat ehtiyojlari uchun olib qoʻyish tartib-taomillari toʻgʻrisida”gi, “Garov toʻgʻrisida”gi Oʻzbekiston Respublikasi qonunlarida va boshqa qonunlarda mustahkamlab qoʻyilgan. Oʻzbekiston Respublikasi Konstitutsiyasining 53-moddasiga muvofiq mulkdor faqat qonunda nazarda tutilgan hollarda va tartibda mulkidan mahrum etilishi mumkin. Shu bilan birga Oʻzbekiston Respublikasining Fuqarolik kodeksida mulk huquqi bekor qilinishiga, shu jumladan mulkdorning mol-mulkini qonunchilik hujjatlarida nazarda tutilgan hollarda, jamoat ehtiyojlari uchun olib qoʻyish chogʻida uning mulk huquqi bekor qilinishiga yoʻl qoʻyilishi belgilangan. Shu munosabat bilan Oʻzbekiston Respublikasining Fuqarolik kodeksiga mulkdorning huquqini faqat qonunga asosan bekor qilishni nazarda tutuvchi oʻzgartishlar kiritilmoqda. Bundan tashqari “Yer uchastkalarini kompensatsiya evaziga jamoat ehtiyojlari uchun olib qoʻyish tartib-taomillari toʻgʻrisida”gi Oʻzbekiston Respublikasi Qonuniga asosan “Garov toʻgʻrisida”gi Oʻzbekiston Respublikasi Qonuniga ham garovga qoʻyuvchining mol-mulki jamoat ehtiyojlari uchun olib qoʻyilgan (haqini toʻlab olingan) taqdirda, uning mulk huquqi himoya qilinishini taʼminlaydigan oʻzgartish kiritilmoqda. Ushbu Qonun mulkdorlarning huquqlari ishonchli himoya qilinishini va xususiy mulkning but saqlanishini taʼminlash uchun qoʻshimcha huquqiy shart-sharoitlar yaratadi. 1-modda. Oʻzbekiston Respublikasining 1992-yil 9-dekabrda qabul qilingan “Garov toʻgʻrisida”gi 736-XII-sonli Qonuni (Oʻzbekiston Respublikasining 1998-yil 1-mayda qabul qilingan 614-I-sonli Qonuni tahririda) (Oʻzbekiston Respublikasi Oliy Majlisining Axborotnomasi, 1998-yil, № 5-6, 96-modda; 2002-yil, № 1, 20-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 156-modda; 2009-yil, № 9, 337-modda; 2015-yil, № 8, 312-modda; 2018-yil, № 1, 4-modda, № 4, 224-modda; 2019-yil, № 10, 671-modda; 2020-yil, № 1, 3-modda; 2021-yil, 4-songa ilova) 47-moddasining birinchi qismidagi “davlat ehtiyojlari uchun olib qoʻyilishi (sotib olinishi)” degan soʻzlar “jamoat ehtiyojlari uchun olib qoʻyilishi (qayta sotib olinishi)” degan soʻzlar bilan almashtirilsin. 2-modda. Oʻzbekiston Respublikasining 1995-yil 21-dekabrda qabul qilingan 163-I-sonli va 1996-yil 29-avgustda qabul qilingan 256-I-sonli qonunlari bilan tasdiqlangan Oʻzbekiston Respublikasining Fuqarolik kodeksiga (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 9, 494, 498-moddalar; 2007-yil, № 1, 3, 5-moddalar, № 4, 156, 164-moddalar, № 8, 367-modda, № 9, 416-modda, № 12, 598, 608-moddalar; 2008-yil, № 4, 192-modda, № 12, 640-modda; 2009-yil, № 9, 337-modda; 2010-yil, № 9, 335, 337, 340-moddalar; 2011-yil, № 12/2, 363, 364, 365-moddalar; 2012-yil, № 4, 106, 109-moddalar, № 12, 336-modda; 2013-yil, № 10, 263-modda; 2014-yil, № 5, 130-modda, № 12, 343-modda; 2015-yil, № 8, 310, 312-moddalar; 2016-yil, № 4, 125-modda; 2017-yil, № 4, 137-modda, № 9, 510-modda, № 12, 773-modda; 2018-yil, № 1, 4-modda, № 4, 224-modda, № 7, 433-modda, № 10, 673-modda; 2019-yil, № 3, 161, 166-moddalar, № 5, 267-modda, № 10, 671-modda, № 12, 880, 886-moddalar; 2020-yil, № 1, 3, 4-moddalar; № 10, 593-modda; 2021-yil, 4-songa ilova, № 8, 801-modda, № 10, 968-modda; 2022-yil, № 2, 79-modda, № 3, 217, 218-moddalar, № 4, 340-modda, № 5, 464-modda, № 6, 570-modda) quyidagi oʻzgartishlar kiritilsin: 1) 83-moddaning toʻrtinchi qismidagi “qonun hujjatlari” degan soʻzlar “qonun” degan soʻz bilan almashtirilsin; 2) 166-moddaning uchinchi qismidagi “qonun hujjatlarida” degan soʻzlar “qonunda” degan soʻz bilan almashtirilsin; 3) 197-moddaning matnidagi “shuningdek mulk huquqini bekor qiluvchi qonunchilikka asosan bekor boʻladi” degan soʻzlar “shuningdek mulk huquqini qonun asosida bekor qiluvchi qonunchilik hujjatiga asosan bekor boʻladi” degan soʻzlar bilan almashtirilsin; 4) 198-moddaning birinchi qismidagi “qonun hujjatlariga” degan soʻzlar “qonunlarga” degan soʻz bilan almashtirilsin; 5) 199-moddaning birinchi qismidagi “qonun hujjatlarida” degan soʻzlar “qonunda” degan soʻz bilan almashtirilsin; 6) 206-moddaning birinchi qismidagi “qonun hujjatlarida” degan soʻzlar “qonunda” degan soʻz bilan almashtirilsin. 3-modda. Oʻzbekiston Respublikasi Adliya vazirligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 4-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.